VF Plus dien strafregtelike klag teen EFF in na beskadiging van Paul Kruger-standbeeld - News@Media
Volgens adv. Alberts het die betrokke EFF-lede mense opgesweep om "koloniale standbeelde wat aan apartheid herinner" te ontsier of af te breek, en volgens adv. Alberts het dit direk gelei tot die opsetlike beskadiging van Paul Kruger se standbeeld op Kerkplein. Die EFF het later verantwoordelikheid vir die voorval aanvaar.
"Paul Kruger was die eerste republikeinse anti-kolonialis wat teen Britse kolonialisme en imperialisme in Afrika geveg het. Hy het ook 'n positiewe rol gespeel in die geskiedenis van die Royal Bafokeng wat vandag erken word as die rykste stam in Afrika.
"Dit is 'n historiese feit dat Kruger die een was wat Lobengula, die Matabele hoof, gewaarsku het teen Rhodes se planne vir Lobengula se grond, vandag bekend as Zimbabwe, deur vir hom 'n boodskap te stuur wat gelui het: 'Moenie jou land vir hulle gee nie, hou dit vir jou kinders'.